Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 69/14)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1) laistigh de thrí mhí ó dháta an fhoilseacháin seo.

DOICIMÉAD AONAIR

“GIRESUN TOMBUL FINDIĞI”

Uimh. AE: PDO-TR-02419 – 26 Aibreán 2018

STFC (X) TGFC ( )

1. Ainm nó ainmneacha [STFC nó TGFC]

“Giresun Tombul Fındığı”

2. Ballstát nó Tríú Tír

An Tuirc

3. Tuairisc ar an táirge talmhaíochta nó ar an mbia-earra

3.1. Cineál táirge

Aicme 1.6. Torthaí, glasraí agus gránaigh úra nó próiseáilte

3.2. Tuairisc ar an táirge lena mbaineann an t-ainm in (1)

Cnó coill is ea “Giresun Tombul Fındığı” ar leis an speiceas Corylus avellana L. é, agus a mhargaítear mar chnó coill a bhfuil an blaosc air nó a bhfuil an blaosc bainte de: leis an mblaosc bainte, amh leis an mblaosc agus rósta leis an mblaosc.

Ba cheart 90 % ar a laghad den rogha ar an bhfeirm a bheith sa tsaothróg “Giresun Tombul Fındığı” agus ceadaítear na saothróga “Sivri Fındık”, “Kalınkara Fındık” agus “Palaz Fındık” suas go huasleibhéal 10 %.

Is mar seo a leanas atá blaosc Giresun Tombul Fındığı; cruinn, geal go maith, donn, cleiteach go héadrom ag an mbarr agus leicne cothromaithe aige. Tá an eithne cruinn, neamh-snáithíneach, tá dath donn éadrom ar chraiceann an tsíl, ní théann an síolchóta isteach san eithne agus is féidir iad a scamhadh go héasca.

Tábla 1

Roinnt airíonna fisiceacha de chuid “Giresun Tombul Fındığı”

Sonraíochtaí Leis an mblaosc bainte Amh leis an mblaosc Rósta leis an mblaosc Méid (Leithead, trastomhas, mm) Mór 16 -18 13 -15 13 -15 Meánach 14 -16 11 -13 11 -13 Beag 12 -14 9 -11 9 -11 Taisleach, % uasmhéid. 7 6 3 1 kg/Líon na dTorthaí Triomaithe - 500 -700 - Tiús na blaoisce (mm.) íosmhéid.- uasmhéid. 0,70 - 1,25 - - Cóimheas na heithne, % íosmhéid.- uasmhéid. 47,5 - 55 - - Éascaíocht an tsíolchóta a scamhadh, % íosmhéid.- uasmhéid. - - 90 -100





Tábla 2

Roinnt airíonna ceimiceacha de chuid “Giresun Tombul Fındığı”

Sonraíochtaí Leis an mblaosc bainte Amh leis an mblaosc Rósta leis an mblaosc An cóimheas saille iomlán sa toradh, % íosmhéid.- uasmhéid. 56,0 -68,0 56,0 -68,0 57,0 -70,0 An cóimheas próitéine iomlán sa toradh, % (Fachtóir, N = 6.25) íosmhéid.- uasmhéid. 14,0 -21,0 14,0 -21,0 14,4 -21,6 Aigéad oiléach, % (g/100 g ola) íosmhéid.- uasmhéid. 77,0 -85,0 77,0 -85,0 - Vitimín E (mg/100 g ola) íosmhéid.- uasmhéid. 28,0 -45,0 28,0 -45,0 -

Saintréithe orgánaileipteacha:

Is dian é an blas, an blastanas agus an dea-bholadh a fhágann na foirmeacha amha agus rósta de “Giresun Tombul Fındığı” sa bhéal. Is féidir na cnónna coill a chogaint go héasca agus ní fhágtar mothú tirimeachta sa bhéal ina ndiaidh, agus mothaítear ola na gcnónna. Thairis sin, ní fhágtar blas searbh nuair a shlogtar é.

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

—

3.4. Céimeanna sonracha sa táirgeadh nach mór a thógáil sa limistéar geografach sainithe

Fástar “Giresun Tombul Fındığı” go fairsing i síolghorta traidisiúnta, ar limistéir talaimh atá ar fána, agus a bhíonn léibheannach ó am go chéile. Fástar an tsaothróg le toir a bhfuil gais éagsúla acu i ngairdíní, áit nach dtéann an airde thar 750 méadar.

Ba cheart gach próiseas, lena n-áirítear cur crann óg, toirchiú, bearradh, saothrú, scilligeadh agus triomú, a dhéanamh sa réigiún geografach a shonraítear i bpointe 4.

3.5. Sainrialacha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

—

3.6. Sainrialacha maidir le lipéadú an táirge dá dtagraíonn an t-ainm cláraithe

Ní mór an fhaisnéis seo a leanas a chur i scríbhinn agus a phriontáil go soléite agus i mbealach doscriosta ar phacáistí “Giresun Tombul Fındığı”.

— trádainm agus seoladh, ainm gairid agus seoladh, nó trádmharc cláraithe na cuideachta

— uimhir luchtóige

— ainm an earra- “Giresun Tombul Fındığı”

— glanmheáchan

— an lógó seo a leanas:

— Holagram barántúlachta oifigiúil

4. Sainmhíniú achomair ar an limistéar geografach

An limistéar maidir le táirgeadh, saothrú, stóráil, scilligeadh, sórtáil agus calabrú “Giresun Tombul Fındığı”, tá sé laistigh de chríoch chathracha agus chúigí Giresun agus Trabzon mar a liostaítear thíos:

(a) i gcúige Giresun: Piraziz, Bulancak, Dereli, Keşap, Espiye, Yağlıdere, Tirebolu, Güce, Doğankent, Görele, Çanakçı, Eynesil, Giresun.

(b) i gcúige Trabzon; Beşikdüzü agus Vakfıkebir.

Tá gach sráidbhaile sna ceantair seo san áireamh sa limistéar táirgeachta.

Comhordanáidí geografacha na suíomhanna a thugtar os cionn 37 ° 50, comhfhreagraíonn siad do na domhanfhaid 39 ° 12’ O agus do na domhanleithid 40 ° 07 ’ agus 41 ° 08’ T.

Figiúr 1. Limistéar táirgeachta “Giresun Tombul Fındığı”: Cuid de bhardasachtaí Giresun agus Trabzon.

5. Nasc leis an limistéar geografach

Blas agus dea-bholadh suntasach, cion ard ola, tiús na blaoisce, cóimheas ard na heithne, agus éascaíocht an síolchóta a scamhadh, sin iad na saintréithe is tábhachtaí de chuid “Giresun Tombul Fındığı”. Tá na saintréithe sin aige de bharr tosca nádúrtha agus tosca a bhaineann leis an duine araon.

Roinntear cnónna coill ina dhá chatagóir sa Tuirc: Cáilíocht Giresun agus Cáilíocht Levant. Ní shainítear ach cnónna coill a fhástar sa limistéar geografach mar Cáilíocht Giresun (Ardghrád) agus ceannaítear iad ón bhfeirmeoir ar phraghas níos airde. Na cnónna a fhástar i gceantair eile den Tuirc, sainítear iad mar Cháilíocht Levant (Tánaisteach).

Tosca nádúrtha

I measc na dtosca a mbíonn tionchar acu ar shaintréithe “Giresun Tombul Fındığı”, is í an aeráid an toisc is tábhachtaí. Bíonn tionchar ag na tosca ar thiús na blaoisce, ardtáirgeadh scilligthe (cóimheas ard na heithne) agus éascaíocht an síolchóta a scamhadh nuair a róstar iad san oigheann.

An aeráid

Tá aeráid fhothrópaiceach bhogthaise sa limistéar le samhraí te bogthaise agus geimhrí fionnuara taise. Is é 14.1 C an mheántheocht bhliantúil i gcúige Giresun agus bíonn an mheántheocht idir 7.1 C - 11.3 C idir mí Eanáir agus mí Aibreáin, agus ardaíonn sé go 20.1 C - 23.2 C idir mí an Mheitheamh agus mí Lúnasa. Is teochtaí barrfheabhsaithe na teochtaí sin maidir le bláthú crann cnónna coill agus maidir le forbairt agus aibiú “Giresun Tombul Fındığı”. Is é 4.3 km/h an gnáthluas gaoithe bliantúil i réigiún Giresun. Tá tábhacht faoi leith leis an ngaoth agus leis an teocht le linn pailnithe agus toirchithe, agus bíonn tionchar díreach acu ar shocrú an chnó agus ar fhorbairt an toraidh. Is é 160.6 meánlíon na laethanta báistí in Giresun le meánlíon de 1 401 mm báistí in aghaidh na bliana agus 2.6 - 3.4 uaireanta gréine idir mí an Mheitheamh agus Lúnasa. Tá an méid báistí agus na huaireanta gréine in aghaidh an lae sin leordhóthanach chun go ndéanfaidh na cnónna an t-íoslíon maidir le meáchan agus cóimheas saille agus aigéid shailleacha a bhaint amach. Leis na huaireanta gréine áirithíodh an t-aigéad oiléach ard, an cion vitimín E agus an dea-bholadh.

Bogthaise

Is é 76 % - 76.3 % an bhogthaise choibhneasta san aer laistigh den tréimhse forbartha agus aibithe toraidh. Bíonn tionchar ag an mbogthaise choibhneasta sin maidir le cáilíocht na gcnónna coill ós rud é go gcruthaíonn na torthaí a struchtúir bhithcheimiceacha (saill, próitéin, blastachan) le linn na tréimhse sin. De bharr an ráta bogthaise aeir áirithe sin, éiríonn blaoscanna “Giresun Tombul Fındığı” níos tanaí agus is féidir iad a scamhadh níos éasca dá bhrí sin.

Ithir

Tá na coinníollacha íosta maidir le saothrú cnónna coill i saintréithe ithreach réigiún Giresun. Is in ithir atá draenáilte go maith le pH idir 6,0 - 7,5 is fearr a fhásann plandaí cnó coill, agus áirítear leis na cineálacha ithreach atá oiriúnach ithir ghainmheach dhúrabháin. Bíonn tionchar ag airíonna na hithreach ar méid eithne “Giresun Tombul Fındığı” agus ar thiús na blaoisce.

Tosca a bhaineann leis an duine

Riamh anall a d’fhástaí cnónna coill i gCúige Giresun agus Trabzon. Tá feirmeoirí ag roghnú agus ag atáirgeadh na ngéinitíopaí go fásúil le fada an lá. Is cineál áitiúil “Giresun Tombul Fındığı” a tháinig chun cinn de bharr roghnú nádúrtha. Tá an cineál sin á fhás ag feirmeoirí ar ráta 90 % ina ngairdíní de bharr a shaintréithe amhail blas, táirgeacht, blaosc thanaí, agus ardráta bánaithe agus chuir siad na cineálacha eile le haghaidh pailnithe amháin.

Buaint

Is féidir le táirgeoirí an tráth buainte a chinneadh mar is gceart trí bhreathnú ar bhuíochan na mogall, donnú ¾ den bhlaosc cnó, forbairt an dea-bholaidh agus an bhlais a bhaineann go sonrach le saothróg agus titim triopall. Is critéar eile de chuid na buainte é gur cheart go dtitfeadh cion taise cnónna coill faoi bhun 30 %. Tá aibiú ceart ríthábhachtach maidir le forbairt na n-airíonna ceimiceacha amhail luachanna saille agus próitéine, chomh maith le hairíonna fisiceacha amhail dath na blaoisce, táirgeacht, agus éascaíocht an síolchóta a scamhadh.

Déantar an bhuaint trí na craobhacha a chroitheadh agus trí na cnónna a phiocadh den talamh nó trí na cnónna a phiocadh de na péacáin de láimh. Déantar na cnónna a shaothrú le mogaill agus leagtar iad ar pháirceanna buailte agus triomaítear iad go dtí go mbaineann an cion uisce 12 % amach. Scartar cnónna ó mhogaill le meaisíní buailte ansin agus leanann siad ag triomú go dtí go dtiteann an cion uisce faoi bhun 6 % sna heithní. Tá feirmeoirí “Giresun Tombul Fındığı” ag leanúint de bheith ag úsáid na bpróiseas saothraithe seo leis na céadta blianta agus ní úsáideann siad teicneolaíochtaí nua (amhail scaradh mogall) ach amháin sa chás nach dtagann athrú ar airíonna an toraidh dá ndeasca.

Tagairt d’fhoilsiú na sonraíochta

(an dara fomhír d’Airteagal 6(1) den Rialachán seo)

—

(1) IO L 343, 14.12.2012, lch. 1.